[{"text_idx": "#000002", "text": "Cynhaliodd ein Bwrdd Clinigol Plant a Menywod ei ddigwyddiad dathlu blynyddol ddydd Mawrth 12 Ebrill, gan dynnu sylw at rai o gyfraniadau gwych y staff dros y flwyddyn ddiwethaf. Mae wedi bod yn flwyddyn heriol iawn arall, yn rheoli effeithiau COVID-19 a cheisio cynnal mynediad i'n gwasanaethau ar yr un pryd. Mae staff ar draws y sefydliad wedi mynd yr ail filltir i barhau i ofalu am bobl. Mae pob un o\u2019r Byrddau Clinigol yn cynnal digwyddiad dathlu bob blwyddyn i gydnabod gwaith gwych a rhoi hwb mora\u0302l y mae mawr ei angen i'r staff."}, {"text_idx": "#000014", "text": "Ers dod i'r swydd mae Donna wedi trawsnewid bywydau gwaith bydwragedd a staff meddygol, gan gyfrannu at yr agenda ansawdd a diogelwch. Mae Donna wedi gweithio ar sawl system unigryw sydd wedi cefnogi'r gyfarwyddiaeth gydag arbedion effeithlonrwydd, gan chwyldroi gwasanaethau."}, {"text_idx": "#000015", "text": "Ti\u0302m sydd wedi dangos arloesedd sydd yn ei dro wedi cael effaith gadarnhaol ar ein defnyddwyr gwasanaethau, gan wella boddhad cleifion ac ansawdd y gofal a ddarperir."}, {"text_idx": "#000017", "text": "Roedd y ti\u0302m Imiwneiddio, dan arweiniad Cath Cawte a Jo Evans, yn wynebu Cyfarwyddeb i gynnwys pob disgybl ysgol uwchradd yn y rhaglen fluenz yn yr ysgol. Gwnaed llawer iawn o ymdrech i greu rhaglen ffurflen e-ganiata\u0302d, a oedd yn golygu bod y ti\u0302m wedi gweithio'n ddwys ac wedi ymgynghori ag ysgolion a rhieni i'w hysbysu a'u cefnogi gyda'r broses e-ganiata\u0302d."}, {"text_idx": "#000025", "text": "Mae'r ti\u0302m yn cynnwys 15 o fydwragedd ymroddedig, profiadol iawn sy'n mynd y tu hwnt i\u2019r disgwyl i arwain yr holl staff i sicrhau y darperir gofal diogel a holistaidd yn yr Ystafell Esgor fwyaf cymhleth yn y wlad. Dros y flwyddyn ddiwethaf, mae Cydlynwyr yr Ystafell Esgor wedi wynebu heriau ychwanegol, ar ben eu llwyth gwaith sydd eisoes yn hynod gymhleth. Aeth y cydlynwyr gam ymhellach fel ti\u0302m i fod yn hyblyg, gan weithio ar fyr rybudd a newid eu patrymau sifftiau'n aml er mwyn sicrhau bod sifftiau'n cael eu cyflenwi i alluogi diogelwch yn yr adran famolaeth. Mae'r ymrwymiad y maent wedi'i ddangos wedi bod yn rhagorol."}, {"text_idx": "#000026", "text": "Caredigrwydd a Byw Ein Gwerthoedd"}, {"text_idx": "#000033", "text": "Mae'r gangen wedi bod yn weithgar iawn ers nifer o flynyddoedd ac roedd yn un o'r canghennau cyntaf i lofnodi'r Siarter Gofalu Amdanoch Chi. Mae gweithgarwch y gangen wedi parhau drwy gydol y pandemig. Eu prif ffocws oedd gofalu am les y staff yn gorfforol ac yn emosiynol, cynnal dysgu a hybu mora\u0302l sydd yn y pen draw yn gwella'r canlyniad nid yn unig i'r aelodau a'r ti\u0302m amlddisgyblaethol ond i'r mamau a'r babanod y maent yn gofalu amdanynt hefyd."}, {"text_idx": "#000038", "text": "Mae Dr Evans yn Ymgynghorydd ymroddedig a gweithgar mewn clefydau heintus ac imiwnoleg yn Ysbyty Plant ac ar draws De Cymru. Mae ei hymroddiad drwy gydol y pandemig wedi bod yn ddi-baid, o'r camau cychwynnol, hyd at ddatblygu llwybr ar draws y rhanbarth ar gyfer gweinyddu gwrthgyrff monoclonol ar gyfer COVID ar gyfer cleifion pediatrig sy'n agored i niwed."}, {"text_idx": "#000042", "text": "Ers penodi Ceri, mae wedi gweithio'n eithriadol o galed i ddatblygu cydberthnasau proffesiynol cadarnhaol o fewn Bwrdd Iechyd y Brifysgol ac ar draws Awdurdodau Lleol. Mae Ceri bob amser yn rhoi\u2019r plentyn/person ifanc wrth wraidd popeth y mae'n ei wneud. Mae Ceri wedi arwain ar ddatblygu llwybrau amlasiantaethol i wella'r profiad i blant a phobl ifanc sy'n dod i mewn i'r Adran Achosion Brys mewn argyfwng, ymhlith amrywiaeth o brosiectau eraill."}, {"text_idx": "#000045", "text": "Mae Kate wedi bod yn allweddol wrth reoli cleifion y Ganolfan Trawma Mawr yn y maes Pediatreg. Mae hi'n gefnogol iawn i staff y ward wrth reoli'r plant hyn. Yn ystod y flwyddyn ddiwethaf mae'r ti\u0302m wedi cael rhai cleifion ag anafiadau cymhleth iawn i\u2019r asgwrn cefn. Sefydlodd Kate rai sesiynau addysgu a gweithiodd gyda'r addysgwr ymarfer ar Gwdihw\u0302 i sicrhau bod yr holl staff yn fedrus wrth ddefnyddio gwelyau asgwrn cefn, sgwpiau a choleri."}, {"text_idx": "#000049", "text": "Mae Jodie Foran yn Gynorthwy-ydd Gofal Mamolaeth sy'n arbenigo mewn cefnogi menywod beichiog i roi'r gorau i ysmygu. Mae Jodie yn rhoi'r wybodaeth gywir i'r cleifion ac yn awgrymu ffyrdd o ddisodli'r pethau hynny y maent yn ofni eu colli. Mae Jodie yn ceisio cael sgwrs anffurfiol am eu profiadau a'u harferion ysmygu ac yn gweithio gyda nhw i lunio cynllun wrth symud ymlaen."}, {"text_idx": "#000054", "text": "Mae'r person hwn yn gwneud fy niwrnod yn well oherwydd..."}, {"text_idx": "#000057", "text": "Mae Adele yn ymdrechu i wneud yr amhosibl yn bosibl. Mae'r pandemig wedi effeithio'n fawr ar iechyd meddwl pobl ifanc, ac mae ro\u0302l Adele wedi newid yn aruthrol dros y ddwy flynedd ddiwethaf. Mae Adele wedi gorfod addasu a newid ei ro\u0302l waith, gan gefnogi pobl ifanc a'u teuluoedd mewn argyfwng, yn ddiweddarach gyda chefnogaeth Rachel a ddaeth i'r swydd i ymestyn y gwasanaethau a ddarperir."}, {"text_idx": "#000058", "text": "Mae Adele yn darparu pecynnau gofal i'r bobl ifanc yn ei gofal, sy'n aml yn cyrraedd yn ofnus ac ar eu pennau eu hunain, heb unrhyw gysuron. Mae'r pecynnau hyn yn darparu cymorth y mae mawr ei angen ar adeg dyngedfennol yn eu bywydau. Yn ogystal a\u0302 chefnogi'r bobl ifanc yn ei gofal, mae Adele hefyd wedi darparu cymorth y mae mawr ei angen ar aelodau staff yn yr ysbyty plant."}, {"text_idx": "#000059", "text": "Llongyfarchiadau i\u2019r enillwyr ac i bawb a ddaeth yn ail, yn ogystal a\u0302 phawb yn y Bwrdd Clinigol am eich gwaith dros y flwyddyn ddiwethaf. Diolch i Elusen Iechyd Caerdydd a'r Fro ac Unsain am gefnogi'r digwyddiad gyda danteithion i fynychwyr a'u timau."}, {"text_idx": "#000064", "text": "Gynaecology Team (ffeil jpg, 17.2Mb)"}]